kardosdrur/scandi-wiki huggingface dataset:
Styracosaurus

Styracosaurus ("pigget øgle") var en middelstor, planteædende slægt af dinosaurer, der levede i Sen Kridt, for omkring 75-72 millioner år siden. Styracosaurerne kunne blive 5-6 m lange og veje 2-3 ton. Kravepiggene er karakteristiske for styracosaurer og da både Centrosaurus og Pachyrhinosaurus (to andre slægter) havde krogede horn på nakkekraven, har man placeret Styracosaurus i samme underfamilie som disse, Centrosaurinae. Disse dyrs nakkekraver var ikke massive som hos Triceratops, men havde store åbninger i issebenene (Os parietale) der var dækket af læderagtig hud.

Styracosaurernes kravepigge kan have beskyttet dyrenes hals og skuldre mod rovdinosaurernes tænder. Hannerne kan også have anvendt kravepiggene som display og eventuelt har de som kronhjorte kunnet prøve kræfter med hinanden. Det er muligt at styracosaurerne har kunnet løbe og har brugt næsehornet som våben.

Fundsteder 
Arten Styracosaurus albertensis er fundet i Dinosaur Parkformationen i Alberta, Canada og S. ovatus er fundet i Two Medicineformationen i Montana, USA. I Canada er der fundet skeletterne af flere hundrede styracosaurer der tilsyneladende omkom da de skulle krydse en flod. Det har resulteret i en masse løse knogler og kranier.

Museumseksemplarer 
I National Museum of Natural Sciences i Ottawa, Ontario, Canada og i American Museum of Natural History i New York, USA er der opstillet mere eller mindre komplette styracosaurusskeletter.

Kilder og eksterne henvisninger 

 Per Christiansen: Dinosaurerne i nyt lys, s. 117, 2003, Gads Forlag, 
 David Lambert: Bogen om Dinosaurerne, s. 162-63, 1994, Politikens Forlag, 
 David Norman: The Illustrated Encyclopedia of Dinosaurs, s.134-39, 1985, Salamander Books Ltd., 

Dinosaurer
Marco Ilsø

Marco Ilsø (født 29. september 1994) er en dansk skuespiller, der først blev kendt for at være med i julekalenderen Mikkel og Guldkortet.

Privat 
Marcos forældre Else Ilsø Larsen og Finn Ilsø går op i sport. Finn Ilsø har været professionel fodboldspiller i B93 og Else Ilsø Larsen har spillet håndbold på juniorholdet på ynglingelandsholdet.

Marco har to storebrødre, Nick og Ken. Begge spiller fodbold, og Ken Ilsø er professionel fodboldspiller. Marco er fætter til fodboldspilleren Kenneth Emil Petersen.

Fodbold 
Marco har spillet i BK Friheden, siden han var lille. Marco skiftede den 1. marts 2009 til Køge Boldklub. Holdet kom til finalen i Sjællandsmesterskaberne, men tabte 3 – 1. Marco spiller nu for Karlslunde IF.

Filmkarriere 
Marco startede sin karriere som drengen Mikkel i TV2s julekalender Mikkel og Guldkortet i 2008. Bagefter fortalte han Go' Aften Danmark at hvis det ikke lykkes at blive fodboldspiller, satser han på film. Han har medvirket i ungdomsfilmen Frit fald, der havde premiere i 2011. I 2014 var han med i filmatisering af Jussi Adler-Olsens anden bog Fasandræberne, hvor han spiller den unge Ditlev Pram. I 2018 medvirkede han i dramaserien “Kriger”, hvor han spiller rockeren “Mads”.

Filmografi

Film

Tv-serier

Eksterne henvisninger 
 

Skuespillere fra Danmark
Altaj

Altai, Altaj eller Altay kan have flere betydninger:
 Altaj (bjergkæde) – en bjergkæde i Asien.
 Republikken Altaj – en russisk republik.
 Altaj kraj – en russisk kraj 
 Altay (Xinjiang) – en by i Xinjiang, også stavet Aletai
 Altay (Govi-Altay) – en by i Govi-Altay-provinsen, Mongoliet
 Al-Ta'i (932 – 1003) –  en abbasidekalif i Bagdad fra 971 til 991.
Barnaul

Barnaul (. ) er en by og administrativt center i Altaj kraj i Rusland. Den ligger ved floden Ob på den Vestsibiriske slette, omkring 3000 km øst for Moskva. Barnaul har  indbyggere.

Historie 

Barnaul er en af de ældste byer i Sibirien. Den blev grundlagt af den velstående Demidov-familie i 1730'erne. Beliggenheden blev valgt på grund af nærheden til de mineralrige Altajbjerge og beliggenheden ved en stor flod. Sammen med kobber, der oprindeligt tiltrak Demidoverne, blev der snart også fundet betydelige sølvreserver. I 1747 blev Demidov-fabrikkerne overtaget af den russiske stat og blev snart det største sølv-center i Rusland.

I 1700- og 1800-tallet blev 90% af alt russisk sølv produceret i Altajområdet. I Barnaul lå det største sølv-smelteværk, og byens befolkning øgede senere som produktionen ekspanderede. I 1771 fik byen tildelt byrettigheder, og var en af de største byer i Sibirien på den tid.

Inden 1900-tallet var Barnaul vokset til et betydeligt center for handel og kultur i regionen, specielt efter opførelsen af Turkestan – Sibirien-jernbanen.

Under 2. verdenskrig blev mange industrivirksomheder flyttet fra Ukraine og Ruslands vestlige dele og til Sibirien, deriblandt Barnaul, for at undslippe den tyske invasion. Som en arv fra denne tid har Barnaul endnu i dag en af de største ammunitionsfabrikker i Rusland.

Økonomi 
Barnaul er et vigtigt industrielt center i Sibirien. Der er over 100 industrivirksomheder i byen, med 120.000 ansatte. Blandt produkterne som produceres er diesel, udstyr og værktøj til metalindustri, dampkedler, dæk, teknisk karbon, borerigger og -maskiner, møbler, fodtøj og slebne diamanter.

Byens vigtigste handelsgade er Lenin-avenuen.

Transport 
Barnaul er tilknyttet det øvrige Rusland med flyruter, jernbaner, veje og flodbåde. Byen ligger omkring 200 km syd for Novosibirsk, Sibiriens største og Ruslands tredjestørste by. Barnaul er et knudepunkt for jernbanelinjerne fra Novosibirsk til Almaty og Bijsk. Der er også hyppige busforbindelser til de nærliggende byer Bijsk og Gorno-Altajsk. Det tager omkring fire timer med bil at komme til Altajbjergene i syd.

Barnaul Lufthavn ligger omkring en time fra bycenteret, og har daglige ruter til Moskva og Sankt Petersborg, og også mange mere lokale ruter. Der er også ruter til Vladivostok ved Stillehavet.

Alle dele af Barnaul er tilknyttet byens netværk af kollektivtransport, der omfatter busser, trolleybusser og taxier.

Uddannelse og kultur 
Barnaul er kendt som et videnskabeligt center i Sibirien. Byen har fem universiteter, herunder Ivan Polzunov Altaj statslige tekniske universitet, Barnaul statslige pædagogiske universitet, Altaj statslige medicinske universitet og Altaj statslige universitet.

Byen har også 35 biblioteker, fem teatre og tre museer. Byens lokalhistoriske museum blev grundlagt i 1823 og er et af Sibiriens ældste museer, med udstillinger af lokale kunstneres værker, og unike genstande fra Altaj-regionen, blandt andet.

Galleri

Venskabsbyer 

Barnaul har fire venskabsbyer:

Referencer

Eksterne henvisninger 

 Barnaul.org Officielle hjemmeside for Barnaul
 Barnaul
 Seværdigheder i Barnaul

Byer i Altaj kraj
Patrick Galbraith

Patrick Galbraith (født 11. marts 1986 i Haderslev) er en dansk ishockeymålmand som til dagligt spiller i Metal Ligaen for SønderjyskE.
Patrick Galbraith har været førstemålmand på det danske landshold i en periode. A-VM i Canada i 2008 var en stor oplevelse for Patrick, da hans far George Galbraith er canadier.

Patrick Galbraith blev dansk mester med SønderjyskE i sæsonen 2005-06, og vandt bronze med SønderjyskE i sæsonen 2007-08.

Han har tidligere spillet i Nordamerika i sæsonen 2006-07 for klubben New Hampshire Jr. Monarchs og i sæsonen 2002-03 var han i klubben Port Carling Thunder,

Patrick Galbraiths lillebror Daniel Galbraith spiller for SønderjyskE efter tilbagevenden fra svensk hockey i 2011, hvor han dog aldrig slog igennem.

Kilder og henvisninger

Ishockeyspillere fra Danmark
Personer fra Haderslev
John Cecil Currie

John Cecil Currie DSO & Bar, MC (1898 – 1944) var en officer i den britiske hær under 2. Verdenskrig. 

Som en del af Iraqforce (eller Paiforce in Persia), havde brigadegeneral Currie kommandoen over 9. pansrede brigade under den britisk-sovjetiske invasion af Persien (Iran).  Hans brigade var en del af Hazelforce, der var under kommando af brigadegeneral J.A. Aizlewood.

Under operation Supercharge i de Andet slag om el-Alamein, nedkæmpede 9. pansrede brigade under Curries ledelse en stor del af aksestyrkerne panserværnskanoner, men led samtidig frygtelige tab.

Kommando historik 
 1942 Kommanderende officer for 9. uafhængige pansrede brigadegruppe Mellemøsten og Nordafrika 
 1942 – 1943 Kommanderende officer 9. pansrede brigade, Nordafrika og Mellemøsten
 1943 Kommanderende officer, 4. pansrede brigadegruppe, Nordafrika
 1943 Kommanderende officer, 4. pansrede brigade, Nordafrika og Italien
 1944 Kommanderende officer, 4. pansrede brigade, Nordvesteuropa
 1944 Dræbt i kamp

Generaler fra Storbritannien
Institut for Miljø, Samfund og Rumlig Forandring

Institut for Miljø, Samfund og Rumlig Forandring var et institut af seks indtil 2016 på Roskilde Universitet, som arbejder indenfor det samfundsvidenskabelige og naturvidenskabelige område. På instituttet findes uddannelser i Geografi, Teknik, Miljø og Samfund, Miljøbiologi og Sundhedsfremme og Sundhedsstrategier, mens en samlet planlægger-uddannelse er ved at blive udviklet.

Roskilde Universitet
Kleinlangheim

Kleinlangheim er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Großlangheim.

Geografi 
Kleinlangheim ligger mellem Kitzingen og Wiesentheid, mellem Maindreieck og Steigerwald. Landskabet mellem Main og Steigerwald er ret fladt, men fem kilometer mod syd rager Schwanberg circa 200 meter op, og syv kilometer mod øst Friedrichsberg.

Nabokommuner 
 Großlangheim (Verwaltungsgemeinschaft Großlangheim)
 Wiesenbronn (Verwaltungsgemeinschaft Großlangheim)
 Rüdenhausen
 Wiesentheid
 Schwarzach a.Main

Inddeling 
Ud over Kleinlangheim er der landsbyerne
 Atzhausen
 Haidt
 Stephansberg

Eksterne henvisninger
Georg Stumme

Georg Stumme (29. juli 1886 – 24. oktober 1942) var en tysk general under 2. verdenskrig, som er mest kendt for sin kortvarige ledelse af aksestyrkerne i begyndelsen af det Andet slag om el-Alamein.

Stumme havde opnået rang af generalløjtnant ved udbruddet af 2. Verdenskrig. Han havde kommandoen over 2. lette division under Felttoget i Polen (1939). Efter at være blevet erstattet af Erwin Rommel i 1940 fik han kommandoen over XXXX Korps, som kæmpede i Bulgarien i 1941. Han deltog i angrebet på Jugoslavien og Grækenland. I Operation Barbarossa havde Stumme gjort tjeneste under feltmarskal Fedor von Bock. Det lykkedes for Stumme og hans mænd at erobre Mozhaisk. Derefter deltog han i forsøget på at erobre Stalingrad.

I juni 1942 blev nogle tyske planer opsnappet af sovjetiske styrker. Hitler lagde skylden på Stumme og beordrede ham stillet for en krigsret. Han blev fundet skyldig og idømt fem års fængsel, men von Bock fik udvirket at han blev løsladt. Derpå blev Stumme sendt til Nordafrika for at slutte sig til Afrikakorpset, som stod overfor briterne ved el-Alamein. Under Rommels sygefravær havde han kommandoen over Panzer Armee Afrika (både de tyske og italienske styrker) da briterne angreb. Stumme døde af et hjertetilfælde under bombardementet den 24. oktober 1942. Han blev erstattet af general Wilhelm Ritter von Thoma.

Æresbevisninger 
 Jernkorset 2. and 1. Klasse
 Ridderkors til Jernkorset (19. juli 1940)

Referencer 
 Walther-Peer Fellgiebel (2000), Die Träger des Ritterkreuzes des Eisernen Kreuzes 1939-1945. Podzun-Pallas.

Eksterne henvisninger 
 Kort biografi 

Tysklands militære personel i 2. verdenskrig
Generaler fra Tyskland
Modtagere af Jernkorset
Personer fra Sachsen-Anhalt
Mainbernheim

Mainbernheim er en by i Landkreis Kitzingen i Regierungsbezirk Unterfranken, i den tyske delstat Bayern.

Geografi 
Byen ligger mellem Kitzingen og Iphofen i de vestlige udløbere af Steigerwald.

Eksterne henvisninger
Jørgen Steen Nielsen (journalist og forfatter)

Jørgen Steen Nielsen (født 4. juni 1952) er en dansk journalist og forfatter.

Han er cand.scient. i biologi 1983, og var medstifter af og aktiv i Organisationen til Oplysning om Atomkraft (OOA). I perioden 1986-88 var han forlagsredaktør på Munksgaards Forlag og 1988-89 medindehaver af Medieværkstedet Chaos.

Jørgen Steen Nielsen har siden 1985 været miljø- og videnskabsmedarbejder på Dagbladet Information, afbrudt af perioden 1995-2002, hvor han var chefredaktør. Han er nu atter journalistisk medarbejder og dækker de miljø- og sikkerhedspolitiske områder.

Jørgen Steen Nielsen blev sammen med journalistkollegerne Charlotte Aagaard (Information) og Bo Elkjær (Ekstra Bladet) tildelt Cavlingprisen 2003 for deres gennemarbejdede, veldokumenterede og kritiske artikler om det demokratiske beslutningsgrundlag for Danmarks deltagelse i Irak-krigen.

Bibliografi 
 Fra frihedens slagmarker i Kina, Indien og Afrika – billeder fra en verden i hektisk forandring, Informations Forlag, 2004 (464 s.) 
 En lille guide til overlevelse – fra klimatrussel til grøn revolution – fra sort samvittighed til grøn hverdag, People's Press, 2008 (366 s.)
 Den store omstilling, Informations forlag, 2012 (366 s.)
 På den anden side, Informations forlag, 2015 (240 s.)

Noter og referencer 

Journalister fra Danmark
Chefredaktører fra Danmark
Faglitterære forfattere fra Danmark
Journalister ved Dagbladet Information
Dansksprogede forfattere fra Danmark
Cavlingprismodtagere
Personer i Kraks Blå Bog
The Nightfly

The Nightfly er et album fra 1982 af Steely Dan frontmanden Donald Fagen. Det er Fagens første soloalbum og den første plade i hans The Nightfly Trilogy. Sangene handler om ungdommen og er baseret på hans egen opvækst. Albummet fik platin i England i 2004 og fik det også i USA. Den er den første plade af Fagen, der er optaget fuldkommen digitalt.

Album fra USA
Album fra 1982
Mainstockheim

Mainstockheim er en kommune i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Kitzingen.

Geografi 
Mainstockheim ligger i den vestlige del af landkreis Kitzingen i Maindreieck ved floden Main. Den er forbundet med nabokommunen Albertshofen med en lille færge.

Eksterne henvisninger
Markt Einersheim

Markt Einersheim er en købstad (markt) i Landkreis Kitzingen i Regierungsbezirk Unterfranken, i den tyske delstat Bayern. Den er en del af Verwaltungsgemeinschaft Verwaltungsgemeinschaft Iphofen.

Geografi 
Markt Einersheim ligger i Region Würzburg.

Eksterne henvisninger
Det Danske Sprog- og Litteraturselskab

Det Danske Sprog- og Litteraturselskab (DSL) er et dansk litterært videnskabeligt selskab, der blev stiftet i 1911, og som udgiver og dokumenterer dansk sprog og litteratur fra de ældste tider til nutiden. Udgivelserne kommer såvel i bogform som på internettet. DSL modtager økonomisk støtte fra en række fonde, heriblandt Kulturministeriet og Carlsbergfondet.

Selskabet blev stiftet i 1911 af Lis Jacobsen og Carl S. Petersen; Lis Jacobsen blev valgt som dets første formand. Posten bestred hun til 1931. Chr. Gorm Tortzen blev Selskabets formand i 2011.

Selskabets administrative ledelse har været bestyret af Lis Jacobsen 1931-1951, Albert Fabritius 1951-1974, Erik Dal 1974-1991, Iver Kjær 1991-2002, Jørn Lund 2002-2011, Lasse Horne Kjældgaard 2011-2015 og Karen Skovgaard-Petersen (fra 2015).

Det Danske Sprog- og Litteraturselskab har udgivet mere end 250 titler i mere end 800 bind. De udgivne værker strækker sig bredt fra værker som Ordbog over det danske Sprog (28 bind), fortsættelsen Den Danske Ordbog (6 bind) til samlede skrifter af bl.a. Tycho Brahe, Steen Steensen Blicher og Kingo samt serien Danske Klassikere (fra 17.-20. årh.). Selskabet udgiver også historiske kilder til Danmarks historie i Diplomatarium Danicum og de danske middelalderfilosoffer i Corpus Philosophorum Danicorum. Dertil kommer ordbøger, der strækker sig fra Gammeldansk Ordbog til Korpus 2000, der dokumenterer dansk sprog anno 2000.

I 2005 oprettede selskabet internetprojektet ordnet.dk. Dansk Sprognævn og DSL lancerede i samarbejde hjemmesiden sproget.dk i 2007.

Litteratur 
 Bøger, planer, mennesker: Det danske Sprog- og Litteraturselskab 1911-29. april-1986 og især 1971-1986, Forlaget C.A. Reitzel, 1986, .

Eksterne henvisninger 
 Det Danske Sprog- og Litteraturselskab – Officiel hjemmeside
 Samtlige trykte værker udgivet af DSL
 Websites udviklet og/eller redigeret af DSL
 Apps med indhold fra DSLs ressourcer

 
Etableret i 1911
Pete Stark

Fortney Hillman "Pete" Stark, Jr. (født 11. november 1931, død 24. januar 2020) var en amerikansk politiker fra Californien, der repræsenterede Demokraterne i Repræsentanternes Hus fra 1973 til 2013.

Liv og gerning 
Stark fik eksamen i 1953 fra Massachusetts Institute of Technology. Han gjorde tjeneste i USAs flyvevåben 1955–1957. Han tog i 1960 MBA-eksamen ved University of California, Berkeley. Han grundlagde derefter banken Security National Bank i Walnut Creek, Californien.

Stark besejrede det siddende kongresmedlem George Paul Miller i demokraternes primærvalg forud for kongresvalget i 1972. Han vandt efterfølgende kongresvalget og efterfulgte Miller i Repræsentanternes Hus i januar 1973. Han blev genvalgt 19 gange.

Ateist 
I 2007 erklærede Stark, at han ikke tror på nogen gud. Dette skete i forbindelse med en undersøgelse, hvor ingen andre åbent erklærede ateister forekom i kongressen.

Noter

Eksterne henvisninger 

 Pete Starks officielle hjemmeside 

Medlemmer af Repræsentanternes Hus i USA
Personer fra Californien
USS Ronald Reagan (CVN-76)

USS Ronald Reagan (CVN-76) er et amerikansk atomdrevet hangarskib af Nimitz-klassen i den amerikanske flåde. Skibet er opkaldt efter USA's 40. præsident, Ronald Reagan (1911-2004), og har hjemhavn på United States Fleet Activities Yokosuka i Yokosuka, Japan.

Eksterne henvisninger 

 USS Ronald Reagans officielle hjemmeside 

Hangarskibe fra USA
Allan Niebuhr

Allan Niebuhr (født 1. september 1951 i Silkeborg) er en dansk politiker, der var medlem af Folketinget for Konservative i Løgumklosterkredsen (Sønderjyllands Amtskreds) fra 2005 til 2007. Niebuhr er desuden tidligere borgmester i Bov Kommune.

Niebuhr, der oprindelig havde en handelsuddannelse fra 1972, blev i 1978 uddannet fra Politiskolen. Han har bl.a. arbejdet som politibetjent i Padborg og Gråsten fra 1978 til 1998 og i Aabenraa fra 2003 til 2005.

Han begyndte sin politiske karriere som byrådsmedlem i Bov Kommune i 1986, og var i perioden frem til 1997 tillige formand for kommunens kulturudvalg. I 1998 blev han borgmester, og sad frem til 15. oktober 2001 som følge af at han følte sig modarbejdet af Venstre og Socialdemokraterne i byrådet. Kort forinden havde Tilsynsrådet kendt hans forhold til kommunens økonomichef ulovligt.

Under sin tid som borgmester var han også næstformand for Padborg-Kruså Erhvervsråd. I 2001 blev han formand for Konservative i Bov 2001-2005 og næstformand for partiet i Løgumklosterkredsen. Han blev valgt til Folketinget 8. februar 2005, og var bl.a. partiets fødevare- og indfødsretsordfører, ligesom han var formand for Folketingets Forsvarsudvalg. Ved valget 13. november 2007 opnåede han ikke genvalg, da mandatet i stedet tilfaldt Mike Legarth.

Eksterne henvisninger

Referencer 

Folketingsmedlemmer i 2000'erne
Tidligere folketingsmedlemmer fra Det Konservative Folkeparti
Tidligere borgmestre fra Danmark
Borgmestre fra Det Konservative Folkeparti
Gyda Kongsted

Gyda Lillian Kongsted (født 23. maj 1942 i København) er en dansk chefsekretær og tidligere politiker, der var medlem af Folketinget for Venstre i Blågårdskredsen (Søndre Storkreds) fra 1998 til 2001 og af Indre Nørrebro Bydelsråd fra 1996 til 2001.

Kongsted fik sin elevuddannelse fra skattevæsenet i København i 1962, og blev efterfølgende sproglig handelsstudent fra Roskilde Handelsskole i 1973. I 1976 afsluttede hun EG i engelsk ved Handelshøjskolen i København, i 1977 advokatsekretær i Svendborg og i 1980 bestod hun Certificate of Proficiency in English fra Cambridge University. Hun blev merkonom med speciale i eksport fra Niels Brock i 1996.

Fra 1963-1966 arbejdede hun som sekretær ved Københavns Bygningsteknikum og fra 1973-1976 som engelsk-tysk korrespondent på John R. Hanson Stempelfabrik. I 1976-1977 var hun advokatsekretær i Svendborg, men i 1977 blev hun ansat som bankfuldmægtig (først i afdelingen for statslån, senere i bankens direktion med bestyrelse og repræsentantskab som arbejdsområde) i Privatbanken, hvor hun var til 1985. Det blev i finanssektoren, da hun i 1985 blev ansat hos Foreningen af Fondsbørsvekselerere. Fra 1987 arbejdede hun atter som sekretær, først for advokat Ib Thyregod og fra 1990-1991 for professor, dr.jur. Preben Stuer Lauridsen. Senere blev hun chefsekretær for vicedirektøren for finansielle og administrative aktiviteter og finanschefen i Industrialiseringsfonden for Udviklingslandene (IFU). 2004 blev Gyda Kongsted uddannet på RUC som turistfører i Danmark.

Hun begyndte sin politiske engagement som næstformand for Venstre i Blågårdskredsen i 1994, og blev i 1996 formand. Fra 1997 var hun menigt bestyrelsesmedlem. Hun blev i 1996 formand for Indre Nørrebro Bydelsråds omsorgsudvalg samt medlem af rådets økonomiudvalg og kultur-, fritids- & integrationsudvalg. Hun blev opstillet til Folketinget i 1995, og blev valgt 11. marts 1998, og sad frem til 20. november 2001. 

Efter sin politiske karriere har Kongsted bl.a. været domsmand i Østre Landsret, medlem af bestyrelsen for LOF Vestegnen, været formand for Pårørendegruppen til Svage Ældre i København, formand for Ejerforeningen Ordrupvej 67, er blevet valgt som revisor for Trolleskovens Grundejerforening og er fortsat aktiv som turistfører i Danmark. 2013 valgt som formand for IFU's nyoprettede SeniorKlub. 2016 Næstformand - Venstre i Vallensbæk, og medlem af bestyrelsen for Venstres Hovedbestyrelse i Hovedstadsområdet.

Referencer

Eksterne henvisninger
 Gyda Kongsted på Folketingets hjemmeside, Ft.dk

Folketingsmedlemmer i 1990'erne
Tidligere folketingsmedlemmer fra Venstre
Personer fra København
Folketingsmedlemmer i 2000'erne
The Washington Times

The Washington Times er en amerikansk avis, der udgives i Washington D.C..

Avisen blev grundlagt i 1982 af Moon-bevægelsens grundlægger Sun Myung Moon. Den udkommer i broadsheet-format og er politisk konservativ. I 2007 var oplaget på 102.531, hvilket var omkring en syvendedel af dens primære konkurrent, The Washington Post. Chefredaktør er John F. Solomon, der tidligere har været undersøgende journalist for bl.a. Associated Press.

Referencer

Eksterne henvisninger 

 The Washington Times' hjemmeside

Etableret i 1982
Aviser fra USA
Aviser på engelsk
Handelsblatt

Handelsblatt er det ledende dagblad i Tyskland, der udelukkende beskæftiger sig med finans og økonomi. Oplaget var i 2008 på 145.000. Avisen udkommer kun mandag-fredag.

Handelsblatt blev grundlagt i 1946 og ejes af Verlagsgruppe Holtzbrinck. Den eneste konkurrent på markedet er Financial Times Deutschland.

Chefredaktør er Bernd Ziesemer.

Eksterne henvisninger 
 Handelsblatts hjemmeside

Etableret i 1946
Aviser fra Tyskland
Ampelmännchen

Ampelmännchen () er navnet på det symbol – den "mand" – der vises i trafiklysene ved fodgængerovergangene i det tidligere DDR. Det røde Ampelmännchen rækker armene ud og signalerer "stå". Det grønne tager et skridt og signalerer "gå".

Symbolet blev udviklet i 1961 af trafikpsykologen Karl Peglau. Han mente, at folk ville reagere bedre på trafiksignalerne, hvis de blev mødt af en venlig figur frem for de traditionelle farvede lys. Formen på Ampelmännchen er standardiseret og minder grundlæggende om dem, man ser i andre lande. Før Tysklands genforening anvendtes dog vidt forskellige symboler i Vesttyskland og DDR, bl.a. bar DDR's Ampelmännchen en hat. Senere blev Ampelmännchen en karakter i et tv-program i DDR, der blev brugt til køreundervisning.

Efter Tysklands genforening i 1990, var der forslag om at standardisere alle trafiksignaler, hvilket førte til krav om at bevare den østtyske Ampelmännchen. Efterhånden blev den et symbol på den østtyske nostalgiske bevægelse, kaldet Ostalgie, ligesom den i dag er et yndet motiv på souvenirs. Man valgte at beholde Ampelmännchen, og indførte sågar figuren i fodgængerovergange i det tidligere Vestberlin. Byer som Saarbrücken og Heidelberg har senere kopieret designet, og i 2004 lancerede Zwickau det kvindelige modstykke; "Ampelfrau".

Vejens udstyr
DDR
Signallys